මුදලට තරග පාවාදීමේ චෝදනා ලබා වසර 5 ක තරග තහනමකට ලක්වී සිටින පාකිස්තානයේ විශිෂ්ට යොවුන් වේග පන්දු යවන්නකු වන මොහම්මඩ් ආමීර්ගේ තරග තහනම අඩු කරන ලෙස පාකිස්තානයේ හිටපු වේග පන්දු යවන්නකු හා පුහුණුකරුවකු වන වකාර් යූනිස් අයි. සී. සී. යෙන් ඉල්ලා සිටියි.මුදලට තරග පාවාදීමේ නඩු තීන්දුවෙන් මාස 6 ක සිරදඬුවමක් ලැබූ 19 හැවිරිදි ආමිර් සිරදඬුවමෙන් මාස 3 කට පසුව එංගලන්තයේ බන්ධනාගාරයෙන් නිදහස් කරනු ලැබුවේ පසුගිය සතියේදීය.ඔහු සමඟ තරග පාවාදීමේ චෝදනා ලැබූ සෙසු පාකිස්තාන ක්‍රීඩකයන් වන සල්මන් බට් සහ මොහම්මඩ් ආසිෆ් පිළිවෙළින් මාස 30 ක හා මාස 12 ක සිරදඬුවම් විඳිමින් සිටිති.සිරදඬුවම්වලට අමතරව අයි. සී. සී. ය මගින් මේ ක්‍රීඩකයන් තිදෙනාට තරග තහනමක් ද පනවා තිබිණි.මේ ක්‍රීඩකයන් අතරින් ආමිර් වැනි දක්‍ෂතාවලින් පරිපූර්ණ ක්‍රීඩකයකු වසර 5 ක තරග තහනමකට ලක්වීම කනගාටුවට කරුණක් බව වකාර්ගේ අදහසය.”ආමීර් පාකිස්තාන පිලේ ගැලවුම්කාරයකු වන බවත් මා කියන්නේ නෑ.